ז'ורז' מנדז'ק

ז'ורז' קונסטן מנדז'ק (בצרפתית: Georges Constant Mandjeck; נולד ב-9 בדצמבר 1988) הוא כדורגלן קמרוני המשחק בעמדת הקשר.

עמדתו הטבעית היא קשר הגנתי והוא מסוגל לשחק גם כבלם.

קריירת מועדונים 
מנדז'ק גדל באקדמיית הספורט קאדג'  שבקמרון, ממנה יצאו כישרונות כמו סמואל אטו וקרלוס קאמני. בגיל 19 הוא הצטרף לשטוטגרט (קיץ 2007) תמורת 200 אלף אירו. משחק הבכורה שלו היה בהפסד 0–2 לבאיירן מינכן בגביע הליגה הגרמנית כאשר נכנס כמחליף בדקה ה-89. בינואר 2008 הוא הושאל לפ.צ. קייזרסלאוטרן מהליגה השנייה בגרמניה, באותה עונה שותף בעשרה משחקים במדי הקבוצה.

ב-2008 כאשר חזר לשטוטגרט מתקופת ההשאלה, הוא שותף במשחקי ההעפלה של הקבוצה בגביע האופ"א ושיחק משחק אחד בליגה אך הושאל שוב לפ.צ. קייזרסלאוטרן, שם שיחק עד קיץ 2010. הוא שותף ב-31 משחקים בהם בישל חמישה שערים, כאשר עלתה מהמקום הראשון לבונדסליגה. בשנתיים בשטוטגרט שותף בשבעה משחקים בקבוצת הבוגרים ולא מצא את מקומו.

ביולי 2010 עבר לסטאד רן מליגת העל הצרפתית כאשר בעונתו השנייה במועדון שיחק איתה בשלב הבתים של הליגה האירופית נגד יריבות כמו סלטיק, אודינזה ואתלטיקו מדריד, נגדה אף כבש בוויסנטה קלדרון בהפסד 1–3 במחזור הנעילה. סה"כ שותף ב-44 משחקים בכל המסגרות עם שער יחיד מהמפגש במדריד. בינואר 2013 עבר תמורת מיליון יורו לאוסר מליגת המשנה הצרפתית.

ב-2013 היה המעבר המרכזי שלו בקריירה היה כאשר עבר לארג'ייספור מליגת המשנה הטורקית תמורת ארבעה מיליון אירו.

ב-2015 עבר למועדון מץ שהייתה אז בליגת המשנה הצרפתית והיה גורם מרכזי בעליה של הקבוצה לליגה הבכירה. שנה לאחר מכן עזר לה להישאר ליגה בתוך מאבקי התחתית.

ב-2017 עבר לספרטה פראג מליגת העל הצ'כית. הוא ערך עשר הופעות בקבוצה ובינואר 2018 הושאל בחזרה למץ, הפעם ירד עם הקבוצה ליגה. בתום העונה חזר לספרטה פראג.

ב-24 ביולי 2018 הושאל פעם נוספת וחתם במכבי חיפה. משחק הבכורה שלו במדי מכבי חיפה היה בתיקו 1-1 בגביע הטוטו מול בני סכנין באצטדיון דוחא, כאשר עלה מהספסל והחליף את רועי קהת.

ב-26 במאי 2019, לאחר המשחק האחרון של עונת 2018/2019, נפרד מנדז'ק מהקבוצה בפוסט שהעלה באינסטגרם בקיץ 2020 שוחרר מספרטה פראג.

ב-29 בספטמבר 2020 חתם בואסלנד-בוורן מליגת העל הבלגית. בסיום העונה נשרה הקבוצה לליגת המשנה.

ב-8 ביולי 2021 חתם בקוג'אליספור מהליגה הטורקית השנייה בכדורגל.

ב-1 ביולי 2022 חתם בנאה סלמיס פמגוסטה מליגת העל הקפריסאית.

נבחרת קמרון 
מנדז'ק שיחק בכל נבחרות הנוער של קמרון החל מנבחרת הנוער עד גיל 15 ועד נבחרת קמרון עד גיל 23, בנבחרות הנוער הוא מחזיק בכ-40 הופעות. הוא שותף בגביע אפריקה 2012 עד גיל 20.

בקיץ 2008 השתתף עם הנבחרת האולימפית הבוגרת בטורניר הכדורגל באולימפיידת בייג'ינג'. הוא שותף בשני משחקים והבקיע שער במשחק נגד דרום קוריאה שהסתיים בתוצאה 1-1.

בגביע אפריקה בשנת 2010 היה שותף לתוצאת התיקו 2-2 מול תוניסיה, אותה עברה הנבחרת בשלב הבתים. ושותף ברבע הגמר בהפסד 1–3 לנבחרת מצרים. בגביע אפריקה בשנת 2017 זכה עם הנבחרת בטורניר ושותף חמש פעמים.

תארים 
נבחרת קמרון
גביע אפריקה לאומות: 2017

קישורים חיצוניים

הערות שוליים 

כדורגלנים קמרונים
קשרי כדורגל קמרונים
דואלה: כדורגלנים
כדורגלני שטוטגרט
כדורגלני פ.צ. קייזרסלאוטרן
כדורגלני סטאד רן
כדורגלני אוסר
כדורגלני ארג'ייספור
כדורגלני מץ
כדורגלני ספרטה פראג
כדורגלני מכבי חיפה
כדורגלני ואסלנד-בוורן
כדורגלני קוג'אליספור
כדורגלני נבחרת קמרון
כדורגלנים זרים בישראל
כדורגלנים באולימפיאדת בייג'ינג (2008)
כדורגלני גביע אפריקה לאומות 2010
כדורגלני מונדיאל 2010
כדורגלני גביע אפריקה לאומות 2015
כדורגלני גביע אפריקה לאומות 2017
כדורגלני גביע הקונפדרציות 2017
כדורגלני גביע אפריקה לאומות 2019
ספורטאים קמרונים בגרמניה
ספורטאים קמרונים בצרפת
ספורטאים קמרונים בטורקיה
ספורטאים זרים בצ'כיה
ספורטאים קמרונים בישראל
ספורטאים קמרונים בבלגיה
ספורטאים זרים בקפריסין
קמרונים שנולדו ב-1988